Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 336

212. Úton lévő pénzeszköz összesen Úton lévő pénzeszköznek minősülnek a befektetési szolgáltató saját vagy ügyfele tulajdonában lévő azon pénzeszközök, amelyek a befektetési szolgáltató különböző külső vagy belső letéti helyei között (így különösen: hitelintézetnél vezetett számlák között, tőzsdeforgalmi számla és hitelintézetnél vezetett számla között, pénztár és hitelintézetnél vezetett számla vagy tőzsdeforgalmi számla között, illetve pénztárak között) mozgásban vannak, az utalást indító letéti hely nyilvántartásából kivezetésre kerültek, a célszámlán azonban még nem kerültek jóváírásra. Az úton lévő pénzeszközök között külön — a részletező sorokban — kell kimutatni a saját, illetve ügyfél tulajdonú pénzeszközöket, valamint azokat, amelyeket a hitelintézetnél vezetett letéti számlán, valamint a KELER Rt.-nél vezetett tőzsdeforgalmi számlán, illetve — kizárólag ügyfélpénz esetén — megbízói alszámlán már megterheltek, de a célszámlán még nem írtak jóvá. (Ennek bizonylata a terhelési bankszámlakivonat.)

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes